CELEX: E2010C0160
Language: bg
Date: 2010-04-21 00:00:00
Title: Решение на Надзорния орган на ЕАСТ № 160/10/COL от 21 април 2010 година относно допълнителни гаранции за Норвегия във връзка с болестта на Ауески

16.12.2010   
            
            
               BG
            
            
               Официален вестник на Европейския съюз
            
            
               L 332/45
            
         РЕШЕНИЕ НА НАДЗОРНИЯ ОРГАН НА ЕАСТ
   № 160/10/COL
   от 21 април 2010 година
   относно допълнителни гаранции за Норвегия във връзка с болестта на Ауески
   НАДЗОРНИЯТ ОРГАН НА ЕАСТ,
   като взе предвид Споразумението за Европейското икономическо пространство, и по-специално член 17 и протокол 1 към Споразумението, особено член 4, буква г) от него,
   като взе предвид Споразумението между държавите от ЕАСТ за създаване на надзорен орган и съд, и по-специално член 5, параграф 2, буква г) и протокол 1 към Споразумението, особено член 1, буква в) от него,
   като взе предвид акта, посочен в точка 4.1.1 на глава I от приложение I към Споразумението за Европейското икономическо пространство относно проблеми, свързани със здравето на животните, които засягат търговията в Общността с говеда и свине, Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине
       (1) в нейната актуализирана версия и адаптирана към Споразумението за ЕИП с протокол 1 към него, и по-специално член 8 и член 10, параграф 1 от него,
   като взе предвид акта, посочен в глава I, точка 4.2.84 от приложение I към Споразумението за ЕИП, Решение 2008/185/ЕО на Комисията от 21 февруари 2008 година относно допълнителни гаранции при търговията със свине в Общността по отношение на болестта на Ауески и относно критериите за предоставяне на информация за тази болест
       (2) в неговата актуализирана версия,
   като взе предвид Решение № 226/96/COL на Надзорния орган на ЕАСТ от 4 декември 1996 г., което заменя Решение № 31/94/COL относно допълнителни гаранции по отношение на болестта на Ауески при свинете, предназначени за държавите от ЕАСТ или за региони, свободни от тази болест, изменено с Решение № 75/94/COL, доколкото тези решения засягат Норвегия (3),
   като има предвид, че:
   
               (1)
            
            
               С Решение № 226/96/COL на Норвегия бяха дадени допълнителни гаранции относно болестта на Ауески.
            
         
               (2)
            
            
               След приемането на Решение № 226/96/ COL законодателството на Европейския съюз относно допълнителните гаранции по отношение на болестта на Ауески е изменено, за да се гарантира съвместимост с международните правила за тази болест и по-добър контрол над нея в Съюза.
            
         
               (3)
            
            
               С Решение № 55/2009 на Съвместния комитет на ЕИП (4), Решение 2008/185/ЕО в своята актуализирана версия беше включено в Споразумението за ЕИП като точка 4.2.84 от глава I от приложение I към това Споразумение.
            
         
               (4)
            
            
               Норвежкото правителство счита, че неговата територия е свободна от болестта на Ауески в съответствие с член 10, параграф 1 от Директива 64/432/ЕИО. Норвегия предаде доказателствени документи, установяващи, че положението се наблюдава непрекъснато, в Надзорния орган на ЕАСТ, и следователно е налице адекватен надзор, за да се гарантира, че норвежката територия е свободна от болестта на Ауески.
            
         
               (5)
            
            
               Норвегия поиска от Надзорния орган на ЕАСТ да актуализира Решение № 226/96/ COL, с цел да се вземат предвид новите законодателни промени в областта на допълнителните гаранции за вътрешната търговия със свине в Съюза относно болестта на Ауески.
            
         
               (6)
            
            
               Следователно е уместно да се отмени Решение № 226/96/ COL, в съответствие с новите законодателни промени в областта на допълнителните гаранции за вътрешната търговия със свине в Съюза относно болестта на Ауески.
            
         
               (7)
            
            
               Чрез новото решение ще се запазят същите гаранции, дадени преди на Норвегия, също както и ще бъдат приведени в съответствие с новите критерии, изложени в съответното законодателство на ЕИО, по-специално Решение 2008/185/ЕО, в неговата актуализирана версия.
            
         
               (8)
            
            
               Предвидените мерки в настоящото решение са в съответствие със становището на Ветеринарния комитет на ЕАСТ, подпомагащ Надзорния орган на ЕАСТ,
            
         ПРИЕ НАСТОЯЩОТО РЕШЕНИЕ:
   Член 1
   Всички региони на Норвегия са свободни от болестта на Ауески и ваксинацията се забранява.
   Член 2
   На Норвегия се предоставят допълнителните гаранции относно болестта на Ауески, посочени в Решение 2008/185/ЕО, в неговата актуализирана версия, при търговията със свине в рамките на Европейското икономическо пространство (наричано по-нататък „ЕИП“).
   Член 3
   На Норвегия се предоставя същия статут като на тези държави-членки, изброени в приложение I към Решение 2008/185/ЕО.
   Член 4
   Институцията, посочена в параграф 1 от приложение III към Решение 2008/185/ЕО е Veterinærinstituttet, Осло, Норвегия.
   Член 5
   Решение № 226/96/COL се отменя.
   Член 6
   Настоящото решение влиза в сила на 21 април 2010 г.
   Член 7
   Адресат на настоящото решение е Норвегия.
   Член 8
   Само текстът на английски език е автентичен.
   
      Съставено в Брюксел на 21 април 2010 година.
      
         
            За Надзорния орган на ЕАСТ
         
         Per SANDERUD
         
            Председател
         
         Sverrir Haukur GUNNLAUGSSON
         
            Член на колегията
         
      
   
   
      (1)  ОВ 121, 29.7.1964 г., стр. 1977/64.
   
      (2)  ОВ L 59, 4.3.2008 г., стр. 19.
   
      (3)  ОВ L 78, 20.3.1997 г., стр. 46.
   
      (4)  ОВ L 232, 3.9.2009 г., стр. 1.